Elvis In Concert – ”The Wonder of You” -kiertue Suomeen toukokuussa – Radio Nostalgia
Elvis In Concert – ”The Wonder of You” -kiertue Suomeen toukokuussa
18.9.2017 25.9.2017 Saku 0 kommenttia Elvis
Ainutlaatuinen Elvis In Concert -”The Wonder of You” -Live On Screen konserttikiertue saavuttaa Suomen ensi keväänä. Rockin kuninkaan unohtumattomat kappaleet heräävät henkiin Czech National Symphony Orchestran säestämänä Helsingin Jäähallissa keskiviikkona 30. toukokuuta 2018. Lavalla vierailee myös Priscilla Presley. Lukuisia maita käsittävä Euroopan kiertue juhlistaa legendaa, jota superlatiivit eivät yllä kuvailemaan ja jonka musiikki elää yhä rikkoen ennätyksiä vuodesta toiseen, Ympäri maailmaa ylistystä keränneen konserttielämyksen liput tulevat myyntiin Lippupisteessä maanantaina 25.9. klo 9 alkaen.
Musiikkifaneilla on ainutlaatuinen tilaisuus kokea populaarikulttuurin historiaa mullistaneen Elviksen ääni livekonsertissa, jota säestää kokonainen sinfoniaorkesteri. Mykistävällä yli miljardin albumin myynnillä Elvis on säilyttänyt asemansa mailman menestyneimpänä sooloartistina. ”The Wonder of You” –konsertissa The King of Rock and Roll -kruunua yhä ansaitusti kantavan artistin rokkaavampaa sekä herkempää balladiosastoa edustavaa kappalevalikoimaa soittaa livenä Czech National Symphony Orchestra.
Viime syksynä Sonyn julkaisemana ilmestynyt ”The Wonder of You” -albumi jatkaa vuonna 2015 julkaistun ”If I Can Dream”-levyn menestystarinaa. The Royal Philharmonic Orchestran kanssa levytetyt albumit tarjoilevat Elviksen tunnetuimpia klassikkohittejä sekä yllätysvalintoja sovitettuina uudelleen sinfoniaorkesterille. Elviksen rockista gospeliin ja countrysta balladeihin ulottuvan musiikillisen skaalan ja ylivoimaisen osaamisen yhdistelmä tarjoaa kuulijalleen lumoavan kokemuksen. Molemmat listojen huipulle yltäneet albumit ovat tuottaneet Nick Patrick ja Don Reedman yhteistyössä Elvis Presley Enterprisesin sekä Priscilla Presleyn kanssa. Konserttikiertueella mukana nähtävä Priscilla Presley kertoo: ”What an honor for me to be able to produce and present a live concert experience that evolved out of what has become a very prestigious and beloved album backed by a full and rich symphony orchestra.”
← Matti ”Fredi” Siitonen
Miljoonasateen keulakuvasta Heikki Salosta elämäkerta →